
ŠAKIŲ RAJONO SAVIVALDYBĖS KEITIMOSI INFORMACIJA APIE ĮVYKĮ, EKSTREMALŲJĮ  ĮVYKĮ  AR  EKSTREMALIĄJĄ SITUACIJĄ TVARKOS APRAŠAS

I SKYRIUS
BENDROSIOS NUOSTATOS

1.Šakių rajono savivaldybės keitimosi informacija apie įvykį, ekstremalųjį įvykį ar ekstremaliąją situaciją tvarkos aprašas (toliau – Aprašas) reglamentuoja informacijos apie įvykį, gresiantį ar įvykusį ekstremalųjį įvykį, gresiančią ar susidariusią ekstremaliąją situaciją (toliau – informacija) teikimo ir perdavimo apraše nurodytiems subjektams tvarką.
2. Šakių rajono savivaldybės administracija (toliau – Savivaldybės administracija) atsakinga už informacijos priėmimą iš Aprašo priede nurodytų atsakingų institucijų, kurios kompetentingos reaguoti, kad būtų užkirstas ar sumažintas įvykio, ekstremaliojo įvykio ar ekstremaliosios situacijos poveikis ir padariniai (toliau – atsakingos institucijos), ir informacijos teikėjų, kurie pagal kompetenciją ir veiklos pobūdį atsakingi už informacijos teikimą Savivaldybės administracijai (toliau – informacijos teikėjai);
3. Už informacijos teikimą Savivaldybės administracijai Apraše nustatyta tvarka atsako atsakingos institucijos ir informacijos teikėjai.
4. Apraše vartojamos sąvokos atitinka Lietuvos Respublikos civilinės saugos įstatyme vartojamas sąvokas.

II SKYRIUS
INFORMACIJOS TEIKIMAS

5. Atsakingos institucijos ir informacijos teikėjai informaciją teikia Savivaldybės administracijai. Informacija teikiama apie visus įvykius, esančius Ekstremaliųjų įvykių kriterijų sąraše, patvirtintame Lietuvos Respublikos Vyriausybės 2006 m. kovo 9 d. nutarimu Nr. 241 „Dėl Ekstremaliųjų įvykių kriterijų sąrašo patvirtinimo“, ir pagal Stichinių, katastrofinių meteorologinių ir hidrologinių reiškinių rodiklius, patvirtintus Lietuvos Respublikos aplinkos ministro 2011 m. lapkričio 11 d. įsakymu Nr. D1-870 „Dėl Stichinių, katastrofinių meteorologinių ir hidrologinių reiškinių rodiklių patvirtinimo“.
6. Atsakingų institucijų ir informacijos teikėjų vadovai skiria asmenis, atsakingus už informacijos priėmimą ir teikimą Savivaldybės administracijai.
7. Informaciją apie įvykį, ekstremalųjį įvykį ar ekstremaliąją situaciją Savivaldybės administracijoje priima:
            7.1. darbo dienomis (nuo 8.00 iki 17.00 val.) – Savivaldybės administracijos vyriausiasis specialistas  (tel. 60757 , mob. 8 686 83 337, el. p.: gintautas.dabrisius@sakiai.lt; faks.  60 200),
7.2. nedarbo, švenčių ir poilsio dienomis - Savivaldybės administracijos vyriausiasis specialistas (tel. 8 686 83337)
8. Informacija registruojama Savivaldybės įvykių, ekstremaliųjų įvykių ar ekstremaliųjų situacijų registracijos žurnale.
9. Asmenys, atsakingi už informacijos teikimą Savivaldybės administracijai, informaciją teikia šiais atvejais:
9.1. kai prognozuojama, kad bus pasiekti Vyriausybės patvirtinti ekstremaliųjų įvykių kriterijai;
9.2. kai gresia ekstremalioji situacija;
9.3. kai pasiekti ir viršyti Vyriausybės patvirtinti ekstremaliųjų įvykių kriterijai;
9.4. kai susidarė ekstremalioji situacija.
10. Asmenys, atsakingi už informacijos teikimą, Aprašo 9 punkte nustatytais atvejais nedelsdami telefonu teikia Savivaldybės administracijai atsakingų institucijų ir informacijos teikėjų turimą informaciją. Pateikiami šie duomenys:
10.1. trumpas įvykio, gresiančio ar įvykusio ekstremaliojo įvykio, gresiančios ar susidariusios ekstremaliosios situacijos apibūdinimas (laikas, adresas, objektas, informacijos šaltinis, priežastys, prognozė), priimti sprendimai, planuojami ar atlikti pirminiai veiksmai;
10.2. esami ir galimi pavojaus gyventojų gyvybei ar sveikatai, jų socialinėms sąlygoms, turtui ir aplinkai šaltiniai;
10.3. ekstremaliosios situacijos operacijų vadovo pareigos, vardas, pavardė, telefonų numeriai;
10.4. gelbėjimo darbų vadovo pareigos, vardas, pavardė, telefonų numeriai.


III SKYRIUS
INFORMACIJOS PERDAVIMAS

11. 	Vyriausiasis specialistas, Aprašo 5-10 punktuose nustatyta tvarka gavęs informaciją, ją nedelsdamas telefonu perduoda:
11.1. Savivaldybės administracijos direktoriui ir merui, 
11.2. Marijampolės apskrities priešgaisrinei gelbėjimo valdybai;
11.4. Priešgaisrinės apsaugos ir gelbėjimo departamentui prie Vidaus reikalų ministerijos situacijų koordinavimo skyriaus budinčiajam.
12. Susidarius ekstremaliajai situacijai, informaciją apie susidariusią ekstremaliąją situaciją vyriausiasis specialistas Priešgaisrinės apsaugos ir gelbėjimo departamento prie Vidaus reikalų ministerijos situacijų koordinavimo skyriui ir Marijampolės apskrities priešgaisrinės gelbėjimo valdybai pateikia ne tik telefonu, bet ir elektroniniu paštu ar faksu vadovaudamiesi Keitimosi informacija apie įvykį, ekstremalųjį įvykį ar ekstremaliąją situaciją tvarkos aprašo, patvirtinto Lietuvos Respublikos vidaus reikalų ministro 2007 m. kovo 30 d. įsakymu Nr. 1V-114 „Dėl Keitimosi informacija apie įvykį, ekstremalųjį įvykį ar ekstremaliąją situaciją tvarkos aprašo patvirtinimo“, 10 punktu.

Šakių rajono savivaldybės keitimosi informacija 
apie įvykį, ekstremalųjį įvykį ar ekstremaliąją
situaciją tvarkos aprašo 
priedas

UŽ KEITIMĄSI INFORMACIJA APIE ĮVYKĮ, EKSTREMALŲJĮ ĮVYKĮ AR EKSTREMALIĄJĄ SITUACIJĄ ATSAKINGŲ INSTITUCIJŲ IR INFORMACIJOS TEIKĖJŲ SĄRAŠAS

	Įvykio, ekstremaliojo įvykio ar ekstremaliosios situacijos pavadinimas
	
Atsakingos institucijos
	
Informacijos teikėjai

	I. GAMTINIO POBŪDŽIO

	1. Geologiniai
reiškiniai
	- Lietuvos Respublikos aplinkos ministerijos Marijampolės regiono aplinkos apsaugos departamento Šakių rajono agentūra
	-  Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- Šakių rajono policijos komisariatas;
 - Savivaldybės administracijos seniūnijos;
- VĮ „Marijampolės regiono keliai“ Šakių kelių tarnyba.

	2. Hidrometeorologiniai reiškiniai
	- Lietuvos hidrometeorologijos tarnybos prie Aplinkos ministerijos, Kybartų hidrometeorologijos stotis
	- Marijampolės apskrities priešgaisrinė gelbėjimo valdyba;
- Bendrojo pagalbos centro Alytaus skyrius;
- Lietuvos Respublikos aplinkos ministerijos Marijampolės regiono aplinkos apsaugos departamento Šakių rajono agentūra;
- Savivaldybės administracijos seniūnijos;
- VĮ „Marijampolės regiono keliai“ Šakių kelių tarnyba.

	3. Žmonių užkrečiamosios ligos, kiti ūmūs žmonių sveikatos sutrikimai, nulemti cheminių, biologinių ir fizikinių veiksnių
	- Marijampolės visuomenės sveikatos centro Šakių skyrius;
- VšĮ Šakių  pirminės sveikatos priežiūros centras;
- VšĮ Šakių greitosios medicinos pagalbos stotis;
- asmens sveikatos priežiūros įstaigos.
	- Šakių  priešgaisrinė gelbėjimo valdyba;
- Bendrojo pagalbos centro Alytaus skyrius;
- Šakių rajono policijos komisariatas;
- Savivaldybės administracijos seniūnijos.

	4. Vabzdžių antplūdis, gyvūnų liga, augalų liga
	- Valstybinės maisto ir veterinarijos tarnybos Šakių valstybinė maisto ir veterinarijos tarnyba;
- Marijampolės visuomenės sveikatos centro Šakių skyrius;
- Valstybinės augalininkystės tarnybos prie Žemės ūkio ministerijos Marijampolės regioninis skyrius;
	- Marijampolės apskrities priešgaisrinės gelbėjimo valdybos Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- Lietuvos Respublikos aplinkos ministerijos Marijampolės regiono aplinkos apsaugos departamento Šakių rajono agentūra;
- Savivaldybės administracijos seniūnijos;
- VĮ Šakių miškų urėdija.

	II. TECHNINIO POBŪDŽIO

	5. Transporto įvykis
	- Marijampolės apskrities vyriausiojo policijos komisariato Šakių rajono policijos komisariatas;

	- Bendrojo pagalbos centro Alytaus skyrius;
- VĮ „Marijampolės regiono keliai“Šakių kelių tarnyba;
-Šakių priešgaisrinė gelbėjimo tarnyba.

	6. Įvykis pramonėje 
	- ūkio subjektas
	- Šakių rajono policijos komisariatas;
- Marijampolės regiono aplinkos apsaugos departamento Šakių rajono agentūra;
- VšĮ Šakių  greitosios medicinos pagalbos stotis.

	7. Avarija energetikos sistemoje
	- AB „Energijos skirstymo operatorius“;
- UAB „Šakių šilumos tinklai“
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- Marijampolės regiono aplinkos apsaugos departamento Šakių rajono agentūra;
- Savivaldybės administracijos seniūnijos

	8. Energijos tiekimo sutrikimas
	- AB „Energijos skirstymo operatorius“;
- UAB „Šakių šilumos tinklai“ 
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- Savivaldybės administracijos seniūnijos;
- UAB „Šakių šilumos tinklai“.

	9. Hidrotechnikos statinio, komunalinių sistemų avarija
	- hidrotechnikos statinio naudotojas;
- UAB „Šakių vandenys“
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- Šakių rajono  policijos komisariatas;
-  Marijampolės regiono aplinkos apsaugos departamento Šakių rajono agentūra;
- Savivaldybės administracijos seniūnijos

	10. Pastato, statinio griūtis
	- Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyrius Šakių poskyris
	- Šakių  priešgaisrinė gelbėjimo tarnyba;
- Bendrojo pagalbos centro Alytaus skyrius;
- Šakių rajono policijos komisariatas;
- VšĮ Šakių  greitosios medicinos pagalbos stotis;
- Savivaldybės administracijos seniūnijos

	11. Ryšių paslaugų teikimo vartotojams sutrikimas
	- paslaugos teikėjas
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius

	III. EKOLOGINIO POBŪDŽIO

	12. Oro užterštumas, vandens užterštumas, dirvožemio, grunto užterštumas arba kitas jiems padarytas poveikis
	-  Marijampolės regiono aplinkos apsaugos departamento Šakių rajono agentūra;
- Marijampolės visuomenės sveikatos centras, Šakių skyrius;
- VĮ Šakių  miškų urėdija
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- Savivaldybės administracijos seniūnijos;
- VĮ „Marijampolės regiono keliai“, Šakių kelių tarnyba;

	13. Radiacinė avarija
	- Radiacinės saugos centras prie Lietuvos Respublikos sveikatos apsaugos ministerijos
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
-  Marijampolės regiono aplinkos apsaugos departamentas Šakių rajono agentūra;
- Marijampolės visuomenės sveikatos centro Šakių skyrius

	IV. SOCIALINIO POBŪDŽIO

	14. Masė nevaldomų žmonių
	- Šakių rajono policijos komisariatas
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- VšĮ Šakių greitosios medicinos pagalbos stotis;
- Savivaldybės administracijos seniūnijos;

	15. Įvykis, susijęs su teroristine veikla
	- Šakių rajono policijos komisariatas
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- Savivaldybės administracijos seniūnijos

	V. KITAS ĮVYKIS, EKSTREMALUSIS ĮVYKIS

	16. Gaisro keliamas pavojus, užsidegimo ar degimo grėsmė
	- Šakių priešgaisrinė gelbėjimo tarnyba;
- Šakių rajono  priešgaisrinė tarnyba;
- VĮ Šakių miškų urėdija
	- Šakių rajono policijos komisariatas;
- Marijampolės regiono aplinkos apsaugos departamento Šakių rajono agentūra;
- Savivaldybės administracijos seniūnijos

	17. Pavojingas radinys
	- Šakių rajono policijos komisariatas
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- Savivaldybės administracijos seniūnijos

	18. Kultūros paveldo objektui ar vietovei keliamas pavojus arba jų sunaikinimas
	- Kultūros paveldo departamento prie Kultūros ministerijos Marijampolės teritorinis padalinys;
- Šakių rajono savivaldybės administracijos kultūros ir turizmo skyrius.
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- Šakių rajono policijos komisariatas;
- Marijampolės regiono aplinkos apsaugos departamento Šakių rajono agentūra;
- Savivaldybės administracijos seniūnijos

	19. Kitas įvykis, keliantis pavojų gyventojų gyvybei ar sveikatai, jų socialinėms sąlygoms, turtui ir (ar) aplinkai, ekstremalusis įvykis, galintis sukelti ekstremaliąją situaciją
	- Šakių rajono policijos komisariatas
	- Šakių priešgaisrinė gelbėjimo tarnyba;
- Bendrojo pagalbos centro Alytaus skyrius;
- Savivaldybės administracijos seniūnijos.

